## Naredba o izmjenama i dopunama Naredbe o ovjernim žigovima i ispravama kojima se potvrđuje ispravnost mjerila

### NN 101/2002 (30.8.2002.), Naredba o izmjenama i dopunama Naredbe o ovjernim žigovima i ispravama kojima se potvrđuje ispravnost mjerila

# DRŽAVNI ZAVOD ZA NORMIZACIJU I MJERITELJSTVO

1662

Teme­ljem članka 34. stavka 1. Zakona o mjerite­ljskoj djelatnosti
(»Narodne novine«, br. 11/94) ravnate­lj Državnog zavoda za normizaciju i
mjerite­ljstvo donosi

## NAREDBU

### O IZMJENAMA I DOPUNAMA NAREDBE O OVJERNIM ŽIGOVIMA I ISPRAVAMA KOJIMA SE POTVRĐUJE ISPRAVNOST MJERILA

1. U Naredbi o ovjernim žigovima i ispravama kojima se potvrđuje
ispravnost mjerila (»Narodne novine« br. 25/02) u točki 5. stavku 1. iza
podtočke 3) dodaje se nova podtočka 4) koja glasi:

»4) žig u obliku plastične
plombe.«.

2. U točki 6. stavku 1. iza
podtočke 11) dodaje se nova podtočka 12) koja glasi:

»12) žig za ovjerava­nje
memorijskih elemenata programiranih mjerila«.

3. Iza točke 17. dodaje se
nova točka 18. koja glasi:

»18. Žig za ovjerava­nje
memorijskih elemenata programiranih mjerila izrađen je od trajnoga samo­ljep­ljivog
papira bijele boje. Pravokutnoga je oblika veličine 8 x 5 mm. Na sred­njem se
dijelu ovoga žiga nalazi znak istokračne vage s visećim zdjelicama. Između
visećih zdjelica je brojčana oznaka laboratorija. Ispod navedenih oznaka nalazi
se brojčana oznaka ovlaštenoga djelatnika koji je ovjerio memorijski element te
radni broj žiga, a između ­njih je kosa crta.

Ovim se žigom ovjeravaju
memorijski elementi programiranih mjerila za koja je utvrđeno da su sukladni
tipnom odobre­nju.

Žig za ovjerava­nje
memorijskih elemenata programiranih mjerila stav­lja se na svaki ispitani
memorijski element, a drugi takav žig istoga broja stav­lja se na štampanu
pločicu programiranog mjerila, na koju je ovjereni memorijski element
ugrađen.«.

4. Dosadaš­nja točka 18.
postaje točka 19., a točke 19., 20., 21., 22., 23. i 24. postaju točke 20.,
21., 22., 23., 24. i 25.

Iza dosadaš­nje točke 25.,
koja postaje točka 26., dodaje se novi podnaslov »Žig u obliku plastične
plombe« i nova točka 27. koja glasi:

»27. Žig u obliku plastične
plombe izrađuje se od termoplast gradiva crvene, bijele, plave, žute i zelene
boje. Oblik ovoga žiga prikazan je na sl. 9., a veličina žiga je 25 x 18 mm.
Žig se sastoji od dva međusobno povezana dijela i zaštitne žice te privjeska iz
termoplasta bijele boje na kojem se nalazi godina žigosa­nja.

Na jednoj se strani ovog žiga
nalazi oznaka žiga u obliku barcoda sa šest znamenki u rastućem nizu koji osigurava
jednoznačnost žiga, serijski broj identičan barcod oznaci te logotip Zavoda.
Način i mjesto postav­lja­nja ovog žiga propisuju se posebnim naputkom.«.

5. Dosadaš­nje točke 26.,
27., 28., 29., 30., 31., 32. i 33. postaju točke 28., 29., 30., 31., 32., 33.,
34. i 35.

6. U dosadaš­njoj točki 34.,
koja postaje točka 36., iza broja »5.« dodaje se broj »8.«, a iza broja »7.«
dodaju se riječi: »a žig u obliku plastične plombe na slici 9.«

7. Iza dosadaš­nje točke 34., koja postaje točka 36., dodaje se nova točka
37. koja glasi: »37. Žigovi u obliku plastične plombe i žigovi za ovjerava­nje
memorijskih elemenata programiranih mjerila primje­njuju se od 1. siječ­nja
2003. godine.«.

8. Dosadaš­nje točke 35., 36., 37., 38., 39. i 40. postaju točke 38.,
39., 40., 41., 42. i 43.

9. Ova naredba stupa na snagu osmoga dana od dana objave u »Narodnim
novinama«.

Klasa: 011-02/02-04/16
Urbroj: 558-03/6-02-3
Zagreb, 19. kolovoza 2002.

Ravnate­lj
Državnog zavoda za normizaciju
i mjerite­ljstvo
**dr. sc. Jakša Topić, dipl. ing.,** v. r.

![](dodatni/358568.gif)

Naredba, NN 101/2002-1662